钦定古今图书集成/明伦汇编/氏族典/第298卷 > 《廖用贤尚友录》 > 姜晈
## 钦定古今图书集成/明伦汇编/氏族典/第298卷 > 《廖用贤尚友录》 > 姜晈

按《唐书姜谟传》：“谟子确，确子柔远，柔远子晈，长安中
为尚衣奉御。元宗在藩邸，晈识其有非常度，委心焉。
及即位，自润州长史召授殿中少监，进殿中监、楚国
公，迁太常卿，监修国史。弟晦又为吏部侍郎，有权宠，
宋璟以为非久安策，请抑损之。开元五年，下诏放归
田里，使自娱。久之，复为秘书监。十年，坐泄禁中语，为”
嗣濮王峤所劾，诏杖之，流钦州，道病死。